### Beslutningstema

Rådgivningscenter Tønder Misbrugs kvalitetsstandard for stof- og alkoholmisbrug forelægges til godkendelse.

### Sagsfremstilling

## Siden Kommunalreformen i 2007, hvor kommunerne overtog ansvaret for stofmisbrugsbehandlingen, har kommunerne været lovmæssigt forpligtet til at udvikle kvalitetsstandard for den sociale misbrugsbehandling. Formålet med kvalitetsstandarden er at gøre det synligt og gennemskueligt for borgerne, hvilken service de kan forvente, herunder hvor de kan få behandling og hvilke typer af behandling kommunen tilbyder. Udover at give borgerne og samarbejdsparterne et sammenhængende indblik i kommunens serviceniveau for misbrugsbehandlingsområdet, fungerer standarden samtidig som et redskab for kommunerne i planlægning og styring af indsatsen på området. På baggrund af ovenstående, er der blevet udarbejdet en kvalitetsstandard for Rådgivningscenter Tønders samlede tilbud til borgere, der har problemer på grund af alkohol og/eller stofmisbrug. Kvalitetsstandarden indeholder bl.a. en beskrivelse af det serviceniveau på misbrugsområdet, der tilbydes i Tønder Kommune.

## Kvalitetsstandarden skal revideres efter behov og mindst hvert andet år. Nuværende kvalitetsstandard blev godkendt d. 3. november 2020.

## På baggrund heraf, er den nuværende handleplan blevet revideret (jf. bilag). Følgende er bl.a. blevet ændret i forhold til den nuværende kvalitetsstandard: - Servicelovens §101a om anonym behandling af stofmisbrugere er blevet tilføjet som behandlingstilbud - Beskrivelse af organiseringen af Rådgivningscenter Tønder Misbrug er blevet tilrettet - TEM (trivsels- og effektmonitorering) er blevet tilføjet - anvendes som evalueringsværktøj efter hver samtale - Beskrivelse af retningslinjer for brug af gavekort i forbindelse med MOVE behandlingsforløb - Beskrivelse ved klageadgang er blevet revideret således, at forskel mellem klage over social stofmisbrugsbehandling og klage over sundhedsfaglig stofmisbrugsbehandling tydeliggøres.

### Fagchefen for Voksen Socialområdet indstiller,

at kvalitetsstandarden godkendes, og

at indstillingen videresendes til Kommunalbestyrelsen.

Beslutning fra Socialudvalget, 8. november 2022, pkt. 6:

Indstillingen godkendt.

### Beslutning

Indstillingen godkendt.